Narć (UH/SN). Něhdźe dwaceći zajimcow wobdźěli so zawčerawšim na wodźenju po bywšim lěhwje „Elsterhorst“ pola Narća w gmejnje Halštrowska Hola. Wědomostna nawodnica Wojerowskeho měšćanskeho muzeja Elke Roschmann jim tam rozłoži, čemu je lěhwo w času wot lěta 1937 do 1948 słužiło. Z něhdy štyrceći barakow je hač do dźensnišeho jenož jenička zachowana, kotruž běchu tehdy jako lacaret wužiwali. Dokelž su ju we wšěch lětach lědma ponowili, baraka dźensa jara awtentiska skutkuje, tak tež jednotliwe eksponaty w njej. Elke Roschmann dóstawa nimale wšědnje telefonaty wočiswědkow abo jich přiwuznych. Z jich rozprawami a dokumentami lěta 2007 zdźěłanu wustajeńcu wudospołnjeja.
szl_Latn